text: Kirsten Friis Lund identificeret 
  12 februar 2013 kl. 13.49
  En obduktion har tirsdag med sikkerhed slået fast, at det var den savnede Kirsten Friis Lund, som i weekend blev fundet død i vandkanten på Fanø, oplyser Syd- og Sønderjyllands Politi.
  Den 52-årige Kirsten Friis Lund var tirsdag 1. januar sejlet til Nordby på Fanø med en ven. Sammen skulle de til en fest om aftenen. Kirsten Friis Lund forlod på et tidspunkt festen, og først næste dag opdagede hendes ven, at hun ikke var vendt tilbage til båden.
  Store styrker var sat ind i eftersøgningen. Der deltog mange hundeførere samt mandskab fra Hjemmeværnet, Beredskabsstyrelsen, øens lokale beredskab samt dykkere og helikopter.
  Obduktionen har vist, at Kirsten Friis Lund er druknet.
  Der er ikke fundet nogen tegn på vold eller på, at hun i øvrigt skulle have været udsat for en forbrydelse.
  